CIIYO 13
Ino Kuli Makani Nzi Mabotu Aajatikizya Bukombi?
1. Sena zikombelo zyoonse nzibotu?
Kuli bantu babombe myoyo muzikombelo zyoonse. Ikuzyiba kuti Leza ulababona bantu aabo alimwi ulabalanganya, makani mabotu. Pele cuusisya ncakuti, micito mibi yacitwa muzina lyabukombi. (2 Bakorinto 4:3, 4; 11:13-15) Kweelana amalipooti amwi, zikombelo zimwi zilajatikizyigwa nomuba mumicito yabugwebenga, kujaya musyobo wabantu bamwi, nkondo alimwi akutundulula bana. Eelo kaka eeci cilabausisya bantu bamusyoma ncobeni Leza!
Nokuba kuti bukombi bwakasimpe bulamulemeka Leza, bukombi bwakubeja tabumukkomanisyi pe. Buyiisya makani aatajaniki mu Bbaibbele, kubikkilizya anjiisyo zyakubeja kujatikizya Leza alimwi abafwide. Pele Jehova uyanda kuti bantu bazyibe kasimpe kujatikizya nguwe.
2. Ino kuli makani nzi mabotu aajatikizya bukombi?
Cikkomanisya ncakuti, Leza teenwi azikombelo izilitaminina kuti zilamuyanda pele mubwini ziyanda nyika ya Saatani. (Jakobo 4:4) Ijwi lya Leza lyaamba zikombelo zyoonse zyakubeja kuti ngu “Babuloni Mupati.” Babuloni wakali munzi wansiku nkobwakatalikila bukombi bwakubeja nilyakainda Zambangulwe lyamuciindi ca Nowa. Lino-lino, Leza uyoobunyonyoona bukombi ibweena alimwi akudyaaminina bantu.
Kucili makani mabotu aambi. Jehova tabalubide bantu babombe myoyo ibamwaikide muzikombelo zyakubeja munyika yoonse. Ulabakamantanya bantu bali boobo kwiinda mukubayiisya kasimpe.
3. Ncinzi ncobeelede kucita babombe myoyo?
Jehova ulabayanda bantu ibayanda kasimpe abubotu. Ubakulwaizya kuti bazwe mubukombi bwakubeja. Bantu bamuyanda Leza balilyaabide kucinca kutegwa bamukkomanisye.
Mumwaanda wamyaka wakusaanguna, ciindi bantu babombe myoyo nobakamvwa makani mabotu kubaapostolo, bakaatambula calukkomano. Bakaiya nzila mpya yabuumi kuzwa kuli Jehova, nzila mpya yabuumi bukkomanisya ibujisi makanze abulangizi. Bapa cikozyanyo cibotu kulindiswe mazuba aano nkaambo bakaatambula makani mabotu kwiinda mukubikka Jehova kumbele mubuumi bwabo.
Jehova ulabatambula mumukwasyi wakwe wabakombi aabo ibazwa mubukombi bwakubeja. Kuti mwakuzumina kutamba kwa Jehova, muyooba balongwe bakwe, muyooba mumukwasyi mupya waluyando wabakombi ba Jehova akutambula buumi butamani.
4. Ino Leza uyooleta buti lukkomano munyika yoonse?
Lubeta luboola kubukombi bwakubeja makani mabotu. Luyookatalusya bantu munyika yoonse kukudyaamininwa. Bukombi bwakubeja tabukeeni limbi bantu akubaandaanya. Boonse bantu ibanoopona bayookamantana mukukomba Leza wakasimpe alikke.
Amwiiye Zinji
Ino Ncinzi Cini Bbaibbele Ncoliyiisya?
Kukomba Nkwakkomanina Leza
Amulange zintu zili cisambomwe izizibya baabo ibakomba Leza mwini-mwini.
Ino Ncinzi Cini Bbaibbele Ncoliyiisya?
Amukakatile Kubukombi Bwakasimpe
Ino mbuyumu-yumu nzi mbomukonzya kujana ciindi nomwaambila bamwi kujatikizya nzyomusyoma? Ino mbuti mbomukonzya kucita boobo kakunyina kubanyemya?
som_Latn nya_Latn run_Latn bem_Latn bem_Latn nya_Latn bem_Latn bem_Latn bem_Latn bem_Latn kon_Latn bem_Latn nya_Latn bem_Latn cjk_Latn bem_Latn knc_Latn nya_Latn bem_Latn bem_Latn run_Latn